钦定古今图书集成/明伦汇编/闺媛典/第289卷 > 皇清二十二 > 王凭云妻饶氏
## 钦定古今图书集成/明伦汇编/闺媛典/第289卷 > 皇清二十二 > 王凭云妻饶氏

按《邵武府续志》：“饶氏，光泽王凭云妻。年二十三而寡。家素寒薄，二子幼姑老，氏誓不二庭。母家居梅泷，去城甚远，绐氏归宁，委媒氏夺嫁之。氏潜携二子逃归，侍姑奉养二十馀载，勤机织，毕子婚，岁时伏腊祭，必哭以过哀丧。明顺治四年卒，年八十三。”